Document ID: 32013R0578

IZVEDBENA UREDBA KOMISIJE (EU) št. 578/2013
z dne 17. junija 2013
o začasni ustavitvi vnosa osebkov nekaterih prostoživečih živalskih in rastlinskih vrst v Unijo
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi (1), zlasti člena 4(6) Uredbe,
ob upoštevanju naslednjega:
(1)
Člen 4(6) Uredbe (ES) št. 338/97 določa, da lahko Komisija določi omejitve za vnos nekaterih vrst v Unijo v skladu s pogoji, določenimi v točkah (a) do (d) navedenega člena. Izvedbeni ukrepi za takšne omejitve so bili določeni v členu 71 Uredbe Komisije (ES) št. 865/2006 z dne 4. maja 2006 o določitvi podrobnih pravil za izvajanje Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi (2).
(2)
Seznam vrst, katerih vnos v Unijo je začasno ustavljen, je bil nazadnje določen z Izvedbeno uredbo Komisije (EU) št. 757/2012 z dne 20. avgusta 2012 o začasni ustavitvi vnosa osebkov nekaterih prosto živečih živalskih in rastlinskih vrst v Unijo (3).
(3)
Na podlagi najnovejših podatkov je Skupina za strokovno presojo sklenila, da bo stanje ohranjenosti nekaterih dodatnih vrst iz prilog A in B k Uredbi (ES) št. 338/97 resno ogroženo, če se njihov vnos v Unijo iz nekaterih držav izvora začasno ne ustavi. Zato bi bilo treba začasno ustaviti vnos naslednjih novih vrst:
Hippopotamus amphibius iz Kameruna in Mozambika;
Cercopithecus dryas iz Demokratične republike Kongo;
Stephanoaetus coronatus in Torgos tracheliotus iz Tanzanije;
Balearica pavonina iz Sudana;
Chamaeleo africanus iz Nigra;
Heosemys annandalii in Heosemys grandis iz Laosa;
Mantella pulchra z Madagaskarja;
Tridacna crocea, Tridacna maxima in Tridacna squamosa iz Kambodže;
Nardostachys grandiflora iz Nepala.
(4)
Skupina za strokovno presojo je na podlagi najnovejših razpoložljivih podatkov sklenila tudi, da začasna ustavitev vnosa naslednjih vrst v Unijo ni več potrebna:
Canis lupus iz Kirgizistana;
Ateles geoffroyi in Brachypelma albopilosum iz Nikaragve;
Calumma brevicorne, Calumma gastrotaenia, Calumma nasutum, Calumma parsonii, Furcifer antimena, Furcifer campani in Furcifer minor z Madagaskarja;
Cuora amboinensis, Cuora galbinifrons, Cycadaceae spp., Christensonia vietnamica, Stangeriaceae spp. in Zamiaceae spp. iz Vietnama;
Rauvolfia serpentina iz Mjanmara;
Pterocarpus santalinus iz Indije.
(5)
Posvetovanja so bila opravljena z vsemi državami izvora tistih vrst, ki jih zadevajo nove omejitve za vnos v Unijo.
(6)
Zato bi bilo treba spremeniti seznam vrst, katerih vnos v Unijo je začasno ustavljen, in zaradi jasnosti nadomestiti Izvedbeno uredbo (EU) št. 757/2012.
(7)
Posvetovanje s Skupino za strokovno presojo, ustanovljeno v skladu s členom 17 Uredbe št. 338/97, je bilo opravljeno.
(8)
Ukrepi iz te uredbe so v skladu z mnenjem Odbora za trgovino s prostoživečimi živalskimi in rastlinskimi vrstami, ustanovljenim v skladu s členom 18 Uredbe (ES) št. 338/97 -
SPREJELA NASLEDNJO UREDBO:
Člen 1
Vnos osebkov prostoživečih živalskih in rastlinskih vrst, navedenih v Prilogi k tej uredbi, v Unijo se začasno ustavi.
Člen 2
Izvedbena Uredba (EU) št. 757/2012 se razveljavi.
Sklicevanja na razveljavljeno uredbo se štejejo kot sklicevanja na to uredbo.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 17. junija 2013

Labels: 3
5
20